தேசிய நாடகப் பள்ளி தகவல் அமைப்பு நிறுவனத்தின் உறுப்பினராக, நைமா கான் உப்ரேதி பல நாடக தயாரிப்புகளில் பங்கேற்றார். மேலும் இப்ராஹிம் அல்காசி, சுரேகா சிக்ரி, உத்தரா போகர், எம். கே. ரெய்னா மற்றும் பல நாடக ஆளுமைகளுடன் பணியாற்றினார். ஒத்தெல்லோ, தி காகசியன் சால்க் சர்க்கிள், நாடக் போலம்பூர் கா, ஸ்கந்தகுப்தர் போன்ற பல நாடக தயாரிப்புகளில் இவர் பணியாற்றினார். 

1968ஆம் ஆண்டு தொடங்கியதிலிருந்தே பார்வதியா கலா கேந்திராவுடன் இவர் தொடர்பு கொண்டிருந்தார். மேலும் ராஜுலா மலுஷாஹி, அஜுவா பாபால், ராமி, இராம்லீலை, இந்திரசபை போன்ற பல தயாரிப்புகளில் பங்கேற்றார். 1997இல் மோகன் உப்ரேதி இறந்த பிறகு, நைமா கான் உப்ரேதி பார்வதியா கலா கேந்திராவின் தலைவராகப் பொறுப்பேற்றார். மோகன் உப்ரேதியின் பணிகளை இவர் முன்னெடுத்துச் சென்று மேகதூதம், ராமி, கோரிதானா, அமீர் குஸ்ராவ், அல்கோசா போன்ற பல நாடக தயாரிப்புகளை ஏற்பாடு செய்தார். 

அகில இந்திய வானொலியின் பல நாட்டுப்புற பாடல்கள், நாடக தயாரிப்புகள் மற்றும் வானொலி நிகழ்ச்சிகளுக்கு இவர் குரல் கொடுத்தார். இவர் ஓய்வு பெறும் வரை தூர்தர்ஷனில் பணிபுரிந்தார். மேலும் கிருஷி தரிசனம், கசுரகோ நடன விழா போன்ற பல தொலைக்காட்சித் தயாரிப்புகளின் தயாரிப்பாளராக இருந்தார். 

இறப்பு
குடும்பம்
விருதுகள்
தொழில்